Euroopa Liidu Teataja L 127 , 29/04/2004 Lk 0043 - 0047



Komisjoni määrus (EÜ) nr 835/2004, 28. aprill 2004, millega kohandatakse määrust (EÜ) nr 2076/2002 ning otsuseid 2002/928/EÜ, 2004/129/EÜ, 2004/247/EÜ ja 2004/248/EÜ teatavate direktiivi 91/414/EMÜ I lisas loetlemata toimeainete kasutamise jätkamise osas Eesti, Küprose, Leedu, Läti, Malta, Poola, Slovakkia, Sloveenia Tšehhi ja Ungari ühinemise tõttu (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Eesti, Küprose, Leedu, Läti, Malta, Poola, Slovakkia, Sloveenia Tšehhi ja Ungari ühinemislepingut, eriti selle artikli 2 lõiget 3, võttes arvesse Eesti, Küprose, Leedu, Läti, Malta, Poola, Slovakkia, Sloveenia Tšehhi ja Ungari ühinemisakti, eriti selle lõiget 57, ning arvestades järgmist: (1) Komisjoni määrus (EÜ) nr 2076/2002 [1] ning komisjoni otsused 2002/928/EÜ, [2] 2004/129/EÜ, [3] 2004/247/EÜ [4] ja 2004/248/EÜ [5] sisaldavad sätteid, milles käsitletakse teatavate toimeainete väljajätmist direktiivi 91/414/EMÜ I lisast ja kõikidele kõnealuseid toimeaineid sisaldavatele taimekaitsevahenditele antud lubade tagasivõtmist liikmesriikide poolt. Nendes õigusaktides nähakse ette erandid, millega lubatakse mõnede kõnealuste ainete kasutamist jätkata piiratud aja jooksul kuni alternatiivide väljatöötamiseni. (2) Kõnealust määrust ja kõnealuseid otsuseid tuleb Eesti, Küprose, Leedu, Läti, Malta, Poola, Slovakkia, Sloveenia Tšehhi ja Ungari (edaspidi "uued liikmesriigid") ühinemise tõttu kohandada, kuna sellised erandid tuleb teha ka uute liikmesriikide puhul. (3) Seepärast tuleks määrust (EÜ) nr 2076/2002 ning otsuseid 2002/928/EÜ, 2004/129/EÜ, 2004/247/EÜ ja 2004/248/EÜ vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2076/2002 II lisa muudetakse vastavalt käesoleva määruse lisale. Artikkel 2 Otsust 2002/928/EÜ muudetakse järgmiselt. 1. Artiklile 2 lisatakse järgmine punkt c: "c) lisa veerus B nimetatud liikmesriigid võivad jätta jõusse load benomüüli sisaldavate taimekaitsevahendite kasutamiseks veerus C nimetatud viisil kuni 30. juunini 2007, tingimusel et nad: i) tagavad, et sellised turule jäänud taimekaitsevahendid varustatakse uute etikettidega vastavalt piiratud kasutustingimustele; ii) kehtestavad kõik asjakohased meetmed võimalike riskide vähendamiseks, et tagada inimeste ja loomade tervise ning keskkonna kaitsmine; ja iii) tagavad, et asjaomastele kasutusviisidele otsitakse tõsiselt alternatiivseid tooteid või meetodeid, seda eriti tegevuskavade abil. Asjaomane liikmesriik teatab komisjonile hiljemalt 31. detsembriks 2004 käesoleva lõike kohaldamisest ning eelkõige punktide i, ii ja iii alusel võetud meetmetest ning esitab igal aastal hinnangu benomüüli koguse kohta, mida kasutatakse käesoleva punkti kohaselt." 2. Artikkel 3 asendatakse järgmisega: "Artikkel 3 Liikmesriikide poolt vastavalt direktiivi 91/414/EMÜ artikli 4 lõikele 6 antud ajapikendus peab olema nii lühike kui võimalik ja: a) kasutusviiside puhul, mille luba tuleb tühistada kuue kuu jooksul alates käesoleva otsuse vastuvõtmisest, peab see lõppema hiljemalt 18 kuu möödumisel käesoleva otsuse vastuvõtmisest; b) kasutusviiside puhul, mille luba tuleb tühistada 30. juuniks 2007, peab see lõppema hiljemalt 31. detsembril 2007." 3. Lisatakse järgmine lisa: " Lisa Veerg A | Veerg B | Veerg C | Toimeaine | Liikmesriik | Kasutamine | Benomüül | Slovakkia | Lääts, tubakas, suhkrupeet, rukis | " Artikkel 3 Otsuse 2004/129/EÜ II lisas lisatakse metidatiooni käsitleva kande lõppu järgmised read: Küpros | tsitruselised ja oliivid, talvine kasutamine heitlehistel viljapuudel | Slovakkia | õun, aprikoos, viinamari, pirn, virsik, ploom, ilutaimed | Artikkel 4 Otsuse 2004/247/EÜ lisasse lisatakse järgmine rida: Poola | spargel, rabarber, puuviljad ja marjad (õun, pirn, aprikoos, virsik, ploom, kirss, kreeka pähkel, sõstar, karusmari, vaarikas, viinamari, maasikas) | Artikkel 5 Otsuse 2004/248/EÜ lisasse lisatakse järgmised read: Ungari | mais | Poola | mais | Artikkel 6 Käesolev määrus jõustub Eesti, Küprose, Leedu, Läti, Malta, Poola, Slovakkia, Sloveenia Tšehhi ja Ungari ühinemislepingu jõustumise korral selle jõustumiskuupäeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. aprill 2004 Komisjoni nimel komisjoni liige David Byrne [1] EÜT L 319, 23.11.2002, lk 3. Määrust on muudetud määrusega (EÜ) nr 1336/2003, 26.7.2003, lk 21. [2] EÜT L 322, 27.11.2002, lk 53. [3] ELT L 37, 10.2.2004, lk 27. [4] ELT L 78, 16.3.2004, lk 50. [5] ELT L 78, 16.3.2004, lk 53. -------------------------------------------------- LISA Määruse (EÜ) nr 2076/2002 II lisasse lisatakse järgmised read: "Asakonasool | Poola | Tomat, puude haavahooldus | Bensultaap | Ungari | Kartul, suhkrupeet, teraviljad, maasikas, moon, uba, marjad | Poola | Kartul | Bromopropülaat | Küpros | Tsitruselised | Klorofenvinfoss | Poola | Seened | Tsüanasiin | Läti | Rapsiseeme | Tšehhi | Ronitaimena kasvav hernes | Eesti | Rapsiseeme | Leedu | Rapsiseeme | Tsükloaat | Poola | Punapeet, spinat | Dikloroprop | Ungari | Teraviljad, kõrrelised heintaimed | Fenuroon | Ungari | Päevalill | Furatiokarb | Tšehhi | Oa-, aasristiku-, valge ristiku, lina-, mooni-, kurgi-, lutserni-, kapsasköögivilja seemnete töötlemine | Heksasinoon | Ungari | Metsandus | Tšehhi | Metsandus | Slovakkia | Metsandus | Imasapüür | Eesti | Maa, millel põllukultuure ei kasvatata | Läti | Maa, millel põllukultuure ei kasvatata Metsatööstuses kasvukohtade töötlemiseks enne metsaistutust | Leedu | Maa, millel põllukultuure ei kasvatata | Poola | Maa, millel põllukultuure ei kasvatata | Slovakkia | Maa, millel põllukultuure ei kasvatata | Iminoktadiin | Poola | Puukoolid | Naptalaam | Slovakkia | Kurk | Poola | Kurk, kõrvits, suvikõrvits | Tšehhi | Kurk | Ungari | Kurk | Oksiin-vask | Ungari | Teraviljad (seemnepuhtimissegud) | Oksükarboksiin | Küpros | Ilutaimed, lilled ja turbarohi, uba | Prometriin | Ungari | Päevalill, kartul, porgand, lääts, ürdid | Slovakkia | Tatar, maasikas, till, lääts | Läti | Porgand, seller, petersell, porrulauk, küüslauk, sibul, köömen | Küpros | Porgand, seller, hernes, sibul, küüslauk, petersell, koriander, porrulauk, lääts ja sarikalised ürdid | Eesti | Hernes, uba, porgand, seller, petersell, köömen, porrulauk, sibul, küüslauk | Poola | Porgand, petersell, pastinaak, juurseller, till, porrulauk, küüslauk, sibul, hernes, põlduba, lääts, koriander, köömen, punavärvik, piparmünt ja muud rohtsed ürdid, gladiool, tulp, roos | Leedu | Hernes, uba, hiirehernes, köömen, lupiin, porgand | Terbatsiil | Poola | Piparmünt | Terbufoss | Ungari | Mais, suhkrupeet, teraviljad, päevalill, sojauba | Terbutriin | Slovakkia | Põlduba, roheline hernes | Tiotsüklaam | Küpros | Kartul, uba, seller, kurk, melon, arbuus, kõrvits, ilutaimed | Triforiin | Tšehhi | Murulauk (seemnete tootmine) ja krüsanteem" | --------------------------------------------------